Nú er ljóst að Pæjumótið hefur verið blásið af hér á Siglufirði . Skýring Knattspyrnufélags Fjallabyggðar er sú að ónóg þátttaka var fyrir hendi og var sett tilkynning inn á vef KF í gærkvöldi um að mótinu hefi verið aflýst , en mótið átti að hefjast í dag . Löng hefð er fyrir Pæjumótinu á Siglufirði , það hófst fyrst árið 1991 og er það eitt elsta knattspyrnumót fyrir stúlkur á landinu . Það fór að draga út þátttöku mótsins eftir að hætt var að halda íþróttamannvirkjum á Hólsvelli við , sterk gagnrýni foreldra og forráðamann liðanna á aðstæðum voru á árunum 2013 -2015 , sérstaklega hvað völlurinn væri erfiður yfirferðar í bleytu . Í framhaldi af því fór liðum fækkandi og er svo komið núna að ekki er næg þátttaka fyrir hendi í ár . Ástand vallarins fyrir Pæjumót 2014 . Mynd / Jón Ólafur Björgvinsson Árið 2014 var uppi sterk umræða um ástand Hólsvallar og gerðar úrbætur rétt fyrir Pæjumót , en það virðist vera sem svo að ekki hefur tekist að vekja upp aðstæður til að halda þessari löngu hefð Siglfirðinga fyrir metnaðarfullum og skemmtilegum viðburði . Annar af tveimur völlum á Hóli í dag . Mynd / Kristín Sigurjónsdóttir Ljóst er að það eru að reytast af Siglfirðingum skrautfjaðrirnar , nú er bæði Síldarævintýri og Pæjumót úti . Þessir tveir viðburðir ásamt Þjóðlagahátíðinni hafa verið mestu uppgrip ferðaþjónustuaðila hér á Siglufirði svo að þetta er mikið tjón fyrir þá sem hafa verið að byggja upp slíka þjónustu . Ekki tókst að ná í forsvarsmann KF fyrir vinnslu fréttarinnar , þrátt fyrir ítrekaðar tilraunir .